દા.ત. (1) માનવધર્મસભાની તા. 25-8-1844ની બેઠકમાં દુર્ગારામે પોતાના ઉપદેશમાં ‘માનવધર્મસભા’ને સ્થાને ‘પરમહંસસભા’ એવો ઉલ્લેખ કર્યાનું શ્રી પ્રિયોલકર જણાવે છે – (અને તેના આધારમાં ‘દુર્ગારામ ચરિત્ર’નું પા. 101 ટાંકે છે.) : ‘એક ભગવાં લૂગડાંવાળા પરમહંસસભામાં આવીને પ્રશ્ન કીધો કે આત્મા શું મેલો થાય છે કે તમે એને ધુઓ છો?’ હકીકતે, આ ઉતારો કરવામાં જ ભૂલ છે. મૂળ વાક્ય નીચે મુજબ છે : ‘એક ભગવાં લૂગડાંવાળા પરમહંસે સભામાં આવીને પ્રશ્ન કીધો….’ x x આવી જ રીતે, ‘દાદોબા ચરિત્ર’માં એક બીજી પણ ગંભીર ભૂલ છે.